ดอน นักฆ่าหน้าหยก

***ดอน นักฆ่าหน้าหยก*** (; ) เป็นภาพยนตร์แอ็คชั่นระทึกขวัญภาษาฮินดีของอินเดียปี ค.ศ. 2006 ที่ร่วมเขียนบทและกำกับโดย ฟาร์ฮาน อัคตาร์ ภาพยนตร์เรื่องนี้อำนวยการสร้างโดย ริเตศ สิธวานี และ ฟาร์ฮาน อัคตาร์ ภายใต้บริษัท เอ็กเซล เอ็นเตอร์เทนเมนต์ ของพวกเขา ภาพยนตร์เรื่องนี้มี ชาห์รุข ข่าน รับบทเป็นตัวเอกร้าย ชื่อ ดอน และ ปริยังกา โจปรา รับบทเป็น โรมา ขณะที่ อรชุน รามปาล, อิศา โกปิกัร, โบมัน อีรานี, ปวัน มัลโหตรา และ โอม ปุรี แสดงในบทสมทบ กรีนา กปูร แสดงบทรับเชิญ *ดอน นักฆ่าหน้าหยก* เป็นการนำภาพยนตร์ชื่อเดียวกันในปี ค.ศ. 1978 ซึ่งแสดงโดย อมิตาภ บัจจัน มาสร้างใหม่ โดยเล่าเรื่องราวของคนหน้าเหมือนดอนที่ถูกส่งไปปฏิบัติภารกิจลับเพื่อปลอมตัวเป็นดอนหลังจากที่เขาได้รับบาดเจ็บจากการไล่ล่า และเพื่อรวบรวมข้อมูลเกี่ยวกับแก๊งมาเฟียค้ายาเสพติด

ฟาร์ฮานต้องการสร้างภาพยนตร์เรื่องนี้ขึ้นมาใหม่ในสไตล์ร่วมสมัย ในขณะเดียวกันก็ให้เกียรติแก่ต้นฉบับและภาพยนตร์ในยุค 1970 หลังจากได้รับสิทธิ์ในการสร้างใหม่ เขาได้พัฒนาโครงการนี้ให้เป็นการตีความใหม่ในยุคปัจจุบันของภาพยนตร์เรื่องเดิม ฟาร์ฮานร่วมเขียนบทภาพยนตร์กับจาเวด อัคตาร์ ผู้เป็นบิดา ซึ่งร่วมเขียนบทดั้งเดิมกับสะลีม ข่าน แม้จะยังคงโครงเรื่องหลักไว้ แต่ภาพยนตร์ฉบับรีเมคได้มีการเปลี่ยนแปลงหลายอย่าง รวมถึงฉากหลังที่เป็นประเทศอื่น และฉากสำคัญที่แตกต่างออกไป การถ่ายทำหลักเริ่มต้นในมุมไบ และต่อมาได้ย้ายไปที่มาเลเซีย ซึ่งเป็นสถานที่ถ่ายทำส่วนใหญ่ของภาพยนตร์ เพลงประกอบแต่งโดยศันกะร์-เอห์สาน-ลอยย โดยแต่งเนื้อร้องโดยจาเวด อัคตาร์

*ดอน นักฆ่าหน้าหยก* ออกฉายเมื่อวันที่ 20 ตุลาคม ค.ศ. 2006 ตรงกับเทศกาลทีปาวลี ภาพยนตร์เรื่องนี้ประสบความสำเร็จอย่างมากในเชิงพาณิชย์ ทำรายได้ทั่วโลก  จากงบประมาณการสร้าง  ขึ้นเป็นภาพยนตร์ภาษาฮินดีที่ทำรายได้สูงสุดเป็นอันดับ 5 ของปี ค.ศ. 2006 ได้รับคำวิจารณ์ในแง่บวกจากนักวิจารณ์ โดยชื่นชมฉากแอ็คชั่น เพลงประกอบ การออกแบบฉาก การถ่ายภาพ และการแสดงของข่านและชอปรา ตอนจบที่หักมุมได้รับเสียงตอบรับเป็นอย่างดีจากนักวิจารณ์และผู้ชม ช่วยให้ภาพยนตร์เรื่องนี้ถูกมองว่าเป็นการตีความใหม่ที่แตกต่างออกไปมากกว่าการรีเมคจากต้นฉบับ

*ดอน นักฆ่าหน้าหยก* ได้รับรางวัลภาพยนตร์เอเชียยอดเยี่ยมจากเทศกาลภาพยนตร์นานาชาติเนอชาเตล ภาพยนตร์เรื่องนี้ยังได้รับการเสนอชื่อเข้าชิง 9 สาขาในงานประกาศรางวัลฟิล์มแฟร์ครั้งที่ 52 รวมถึงรางวัลภาพยนตร์ยอดเยี่ยมและนักแสดงนำชายยอดเยี่ยม (ชาห์รุข ข่าน)

ภาคต่อชื่อ *[[ดอน นักฆ่าหน้าหยก 2]]* ออกฉายเมื่อวันที่ 23 ธันวาคม ค.ศ. 2011

## เนื้อเรื่อง
ดอน เป็นมือสังหารในโลกใต้ดินที่ว่ากันว่า "การจับเขา ไม่ใช่แค่ยาก แต่เป็นเรื่องที่เป็นไปไม่ได้" เขาเป็นลูกน้องของสิงฆานิยา ซึ่งเดิมเป็น 1 ใน 2 ลูกน้องของบอริส พ่อค้ายาซึ่งถูกสิงฆานิยา หักหลังและสังหาร โดยอีกรายคือ วรรธัน ซึ่งไม่มีตัวตนและหายสาบสูญไป วันหนึ่งดอนจับได้ว่าระเมศพยายามหักหลังเขาและหลบหนี เขาจึงสังหารระเมศและหลังจากนั้น กามินี คู่หมั้นของระเมศ จึงร่วมมือกับตำรวจจับเขา แต่แผนการล้มเหลวและเธอเองก็เสียชีวิตตามระเมศไป

การเสียชีวิตของทั้ง ระเมศ และ กามินี ทำให้โรมาซึ่งเป็นน้องสาวของระเมศ วางแผนจะแก้แค้นให้พี่ชายและพีสะใภ้ เธอวางแผนเข้าไปในแก๊งของดอน ขณะเดียวกันกับที่ดอนถูกตำรวจตามล่าในอินเดียและเขาก็บาดเจ็บก่อนจะถูกดีซิลวาจัดการจนหมดสติ หลังจากนั้น ดีซิลวาดึงตัววิชัยชายหน้าเหมือนดอนเข้ามาวางแผนบางอย่าง แลกกับการที่ทีปุเด็กที่เขารับเลี้ยงมาได้มีอนาคต ขณะเดียวกันกับที่ชัสชิต ซึ่งเป็นพ่อของทีปุ พยายามวางแผนล้างแค้นให้กับดีซิลวา หลังจากเขาถูกข่มขู่ให้ขโมยเพชรและถูกดีซิลวาจับได้ ทำให้ภรรยาซึ่งถูกจับตัวไปเสียชีวิต

ระหว่างการวางแผนลับ ดอนเสียชีวิตจากอาการหัวใจวายระหว่างการรักษาในโรงพยาบาล หลังจากนั้นวิชัยจึงปลอมตัวเป็นดอนที่สูญเสียความจำและกลับเข้าแก๊งของเขาอีกครั้ง ดีซิลวาขอให้ดอนตามหาแผ่นดิสก์ที่มีข้อมูลเกี่ยวกับแก๊งค้ายาเสพติด ขณะที่เขาเปิดเผยตัวเองว่าเขาคือ วรรธัน หลังจากนั้นโรมาจึงพยายามฆ่าเขาเพราะเธอเข้าใจว่าวิชัย คือ ดอน แต่ดีซิลวาได้เผยความจริงก่อน หลังจากนั้น วรรธัน ในชื่อ ดีซิลวา วางแผนสังหารสิงฆานิยา และตำรวจจับกุมวิชัยได้ แต่เนื่องจากวรรธันวางแผนแกล้งตาย ทำให้วิชัยถูกเข้าใจว่าเป็นดอนและยังทำให้คนในแก๊งรู้ว่าเขาคือ วิชัย

หลังจากนั้น วิชัย กับคนในแก๊งของดอน ถูกส่งไปจำคุกในเรือนจำบนเกาะกลางทะเล แต่ระหว่างทาง วิชัยได้หลบหนีจากเครื่องบินและหลบหนีเจ้าหน้าที่ตำรวจ ขณะเดียวกันกับที่ชัสชิตได้แผ่นดิสก์จากอพาร์ตเมนต์ของวรรธัน ซึ่งภายหลังวรรธันได้จับลูกชายของเขาแลกกับการต่อรองขอแผ่นดิสก์ หลังจากนั้นวิชัยจึงพยายามสะกดรอยตามชัสชิต แต่ถูกชัสชิตจับได้และพยายามต่อสู้ขึ้นก่อนที่ภายหลัง ทีปุจะเปิดเผยฐานะของทั้งสองให้อีกฝ่ายรู้ ชัสชิตซาบซึ้งในน้ำใจจึงเปิดเผยความจริงของ วรรธัน พร้อมทั้งมอบแผ่นดิสก์ให้

หลังจากนั้น วรรธันก็ถูกวิชัยหลอกให้พบเขาโดยใช้แผ่นดิสก์ล่อเขา ทั้งสองต่อสู้กันก่อนที่ตำรวจะเข้าจับกุมวรรธัน ขณะที่วิชัยกลายเป็นผู้บริสุทธิ์ โรมาสารภาพรักกับวิชัย แต่วิชัยได้เอ่ยประโยคที่คุ้นหูออกมา ทำให้โรมารู้ว่านั่นคือ ดอน หลังจากนั้นจึงมีการเปิดเผยความจริงว่า วิชัยนั่นถูกสลับตัวกับดอนซึ่งฟื้นคืนจากอาการสลบ ขณะที่มีการซ่อนตัวดอนไว้ และผู้ที่เสียชีวิตก็คือ วิชัย เอง โดยดอนได้เป็นผู้ครองโลกใต้ดินอันดับ 1 ของเอเชียในเวลานี้แล้ว

## นักแสดง
thumb|ปริยังกาและชาห์รุข ข่านในงานฉายปฐมทัศน์ ปี ค.ศ. 2006
* ชาห์รุข ข่าน แสดงสองบท เป็น 
**ดอน มือสังหารและพ่อค้ายาเสพติด
**วิชัย ปาล ชายหน้าเหมือนดอน
* ปริยังกา โจปรา เป็น โรมา
* อรชุน รามปาล เป็น ชัสชิต อาหูชา หรือ เจเจ
* อิศา โกปิกัร เป็น อนีตา สิงหา
* โบมัน อีรานี เป็น รองผู้บัญชาการ ดีซิลวา/วรรธัน
* โอม ปุรี เป็น วิศาล มะลิก, ตำรวจสากล
* กรีนา กปูร เป็น กามินี/โสนียา (รับเชิญพิเศษ)
* ปวัน มัลโหตรา เป็น นารังค์ สิงห์
* ราเชศ ขัฏฏัร เป็น สิงฆานิยา, เจ้านายของดอน
* ตนัย เฉทา เป็น ทีปัก "ทีปุ" อาหูชา, ลูกชายของเจเจ
* สัตยาชิต ศรรมา เป็น ชายลึกลับ
* นิซาร ข่าน เป็น ฮาติม กุไรชี
* จันกี ปานเฑ เป็น ทีเจ (รับเชิญพิเศษ)
* สุษมา เรฏฏี เป็น คีตา อาหูชา, ภรรยาของชัสชิต (รับเชิญพิเศษ)
* ทีวากัร ปุนทีร์ เป็น ระเมศ ภะคัต (รับเชิญพิเศษ) 

## หมายเหตุ

## อ้างอิง

หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
หมวดหมู่:ภาพยนตร์โลดโผน
หมวดหมู่:ภาพยนตร์อาชญากรรม
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในประเทศมาเลเซีย
หมวดหมู่:ภาพยนตร์อินเดียที่ออกฉายในปี พ.ศ. 2549